Illusiones

Fit sa bella istagione cando giaras
sun sas aèras; nittidas sas serras
si disignan in altu, e rien caras
de friscu ilde pròsperas sas terras.

Sas cresuras de nidos fin pienas
e de cantos, e s’àera de olos.
S’intendian sas bellas cantilenas
de sos misteriosos russignolos.

Sas cammineras tottu fioridas
brillaian insustas de lentore.
Propr’in cuss’era giovanas benìdas
sun che Deas de grazia e d’amore.

Olvidei sos annos chi passados
mi sunu subra, ismentighei dannos
e tristuras, e credei torrados
sos ispiritos bellos de vint’annos.